Pärnu Eliisabeti kogudus

Taizé palvus
2025-01-25 18:00 - 19:30 (Europe/Tallinn) | Pärnu Eliisabeti kirik, Nikolai 22, Pärnu, Estonia
Laupäeval, 25. jaanuaril kell 18 toimub Eliisabeti kirikus (külma ilma korral leerisaalis) Taizé palvus. Kõik on südamest teretulnud osalema!
Palvuse järel on võimalik leerisaalis üheskoos juua ka tassike teed ning arutada tulevikuplaane: kui sageli peaks Taizé palvustega jätkama, kas ja millal korraldada palverännak Taizé kloostrisse jne.
Kohtumiseni!
Vaata ka:

Taizé vennaskonna koduleht www.taize.fr/et

2. pühapäev pärast ilmumispüha
2025-01-19 10:00 - 11:30 | Pärnu Eliisabeti kirik, Nikolai 22, Pärnu, Estonia
Seadus on ju antud Moosese kaudu, arm ja tõde aga tulnud Jeesuse Kristuse kaudu. (Jh 1:17)
Ps 105:1-5,39-42 2Kn 4:1-7 (v Js 12:1-6) Rm 12:6-16 Jh 2:1-11

Kõigeväeline Jumal, Sa oled ilmutanud oma väge ja juhtinud paljusid oma Poja tegude varal usule. Ava meiegi silmad nägema imesid, mida Ta on teinud, ja tugevda meie usku Sinu väesse ja armastusse; Jeesuse Kristuse, Sinu Poja, meie Issanda läbi.

Kristuse ristimise püha ehk 1. pühapäev pärast ilmumispüha
2025-01-12 10:00 - 11:30 | Pärnu Eliisabeti kirik, Nikolai 22, Pärnu, Estonia
Keda iganes Jumala Vaim juhib, on Jumala lapsed. (Rm 8:14)
Ps 89:19–22,27–30 Js 42:1–4 Tt 3:4–7 Mt 3:13–17

Issand Jumal, taevane Isa, Sina ilmutasid end oma armsa Poja ristimise hetkel ja tahad, et meiegi Teda kuulaksime. Me oleme Tema käsu ja tõotuste peale ristitud, saanud pattude andeksandmise ja uuesti sündinud Sinu lasteks. Aita meil nüüd Sinu lastena uues elus käia ning jõuda Sinu igavesse riiki. Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.

Pärnu praostkonna vaimulike konverentsi avajumalateenistus
2025-01-10 11:00 - 11:30 | Pärnu Eliisabeti kirik, Nikolai 22, Pärnu, Estonia
Reedel, 10. jaanuaril, toimub Eliisabeti kirikus EELK Pärnu praostkonna vaimulike konverents. See algab kell 11 kirikus toimuva missaga, kuhu on teretulnud kõik soovijad.

Piiblitund sarjast "Usutunnistus võhikutele"
2025-01-08 14:00 - 15:00 | Eliisabeti kiriku leerisaal, Nikolai 22, Pärnu, Estonia

Kristuse ilmumise püha ehk kolmekuningapäeva oikumeeniline palvus
2025-01-06 20:00 - 21:00 | Pärnu Eliisabeti kirik, Nikolai 22, Pärnu, Estonia
Pimedus möödub ja tõeline valgus paistab juba. (1Jh 2:8)
Ps 72:1–3,8–12 Js 60:1–6 Ef 3:2–9 Mt 2:1–12

Jumal, meie taevane Isa, Sinu täht juhatas Hommikumaa targad sõime juurde ja Sa ilmutasid neile oma Poega. Juhi ka meid, nii et me usus Tema kui oma Issanda ära tunneme ja seeläbi viimaks Sinu kirkust näeme. Seda palume Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.

Jõuluaja 2. pühapäev
2025-01-05 12:00 - 13:30 | Pärnu Eliisabeti kirik, Nikolai 22, Pärnu, Estonia
Me nägime Tema kirkust nagu Isast Ainusündinu kirkust, täis armu ja tõde. (Jh 1:14)
Ps 84:2-5,11-12 1Kn 8:20, 27-30 Hb 3:1-6 (v Ilm 4:2-11) Lk 2:41-52

Jeesus, Jumala Poeg, Sina tahtsid juba lapsena olla templis oma taevase Isa juures. Ärata meiski soov otsida Tema lähedust maailma kiirustamise ja kära keskel. Tee meist elava Jumala teenijad, kes kuulavad avatud südamega Tema sõna ja elavad selle järgi. Sinule olgu ülistus ja au, kes Sa koos Isaga Püha Vaimu ühtsuses elad ja valitsed igavesest ajast igavesti.

Pühapäevakooliõpetajate koolituspäev
2025-01-04 12:00 - 19:00 | Eliisabeti kiriku leerisaal, Nikolai 22, Pärnu, Estonia
Laupäeval, 4. jaanuaril kell 10 – 17 toimub Pärnu Eliisabeti ruumides koolituspäev pühapäevakooli õpetajatele (ja teemast huvitatutele). Päeva jooksul käsitleme järgnevaid teemasid:

Pühapäevakoolitunni ülesehitus ja teemade valimine;
Lapse vaimulik areng erinevas vanuses ja kuidas seda toetada;
Piiblilugude jutustamine lastele ja erinevad võimalused ja meetodid;
Rühma haldamine ja juhtimine;
Piibli punane lõng;
Minu tugevused ja arengukohad pühapäevakooliõpetajana.

Jagame ka kogemusi, ideid ja näpunäiteid.
Koolitajaks on Titta Hämäläinen EELK Laste ja Noorsootöö ühendusest.
Tere tulemast!

Vana-aastaõhtu missa
2024-12-31 18:00 - 19:00 | Pärnu Eliisabeti kirik, Nikolai 22, Pärnu, Estonia
Meie aeg on Issanda kätes – Sinu käes, Issand, on kõik mu ajad. Ps 31:16
Ps 121 Nl 3:22–26 (v Kg 3:1–8 v 1Sm 7:12) 1Pt 1:22–25 (v Ilm 2:1–5) Lk 13:6–9 (v Mt 16:1–4 v Lk 21:25–36)
Igavene Jumal, me täname Sind kõige eest, mida Sa möödunud aastal oled meile jaganud. Anna andeks meie teadmatult ja teadlikult tehtud eksimused. Luba meid uuesti algusest alata. Jeesuse Kristuse, Sinu Poja, meie Issanda läbi.

Kontsert: "Musica Sacra. Kristuse sünd."
2024-12-29 22:00 - 23:00 | Pärnu Eliisabeti kirik, Nikolai 22, Pärnu, Estonia
Kontsert: “Musica Sacra. Kristuse sünd.” Jaak Känd (jutuvestja), Kai Kallastu (sopran), Andrus Kallastu (orel)
Vaata lisa:
https://www.piletilevi.ee/est/piletid/muusika/musica-sacra-kristuse-sund-jaak-kand-jutuvestja-kai-kallastu-sopran-andrus-kallastu-orel-447160/

Jõuluaja 1. pühapäeva missa
2024-12-29 12:00 - 13:30 | Pärnu Eliisabeti kirik, Nikolai 22, Pärnu, Estonia
Püha Perekond – Suured on Issanda teod, uuritavad kõigile, kellel neist on hea meel. Ps 111:2
Ps 71:14–19 Js 25:1,4–5 (v Js 49:13–16) Gl 4:3–7 (v Kl 2:6–10) Lk 2:33–40
Kõigeväeline Jumal, Sa oled Püha Perekonna näol kinkinud meile eeskuju. Aita ka meie peredel elada üksmeeles ja vagaduses ning liida neid vastastikuses austuses ja armastuses. Viimaks too meid kõiki Sinu igavese isamaja rõõmu ja rahusse. Seda palume Jeesuse Kristuse, meie Issanda läbi.

Kontsert "Pühade imega aastavahetusse"
2024-12-28 21:00 - 22:00 | Pärnu Eliisabeti kirik, Nikolai 22, Pärnu, Estonia
Musitseerivad Elina Nechayeva ja Germán Gholami.
Vaata lisa:
https://www.piletilevi.ee/est/piletid/muusika/klassika/puhade-imega-aastavahetusse-446616/

Süütalastepäeva missa
2024-12-28 12:00 - 13:00 | Pärnu Eliisabeti kirik, Nikolai 22, Pärnu, Estonia
Vala oma süda välja kui vesi Issanda palge ette! Tõsta oma käed Tema poole oma laste elu pärast! Nl 2:19
Jeesus põgenikuna
Ps 124:2-3,6-8 Jr 31:15-17 (v 2Ms 1:22-2:10) 1Kr 1:26-29 (v 1Pt 4:12-16) Mt 2:13-21
Taevane Isa, võta oma armastavatesse kätesse koos Petlemma lastega kõik, kes süütult on surma saadetud. Aita meil seista kurjuse vastu ja too meie keskele oma õigluse ja armastuse riik. Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.

Johannesepäeva missa
2024-12-27 12:00 - 13:00 | Pärnu Eliisabeti kirik, Nikolai 22, Pärnu, Estonia
Vaadake, kui suure armastuse Isa on meile andnud: meid hüütakse Jumala lasteks ja need me olemegi. 1Jh 3:1
Jumal on armastus
Ps 92:13-16 Õp 8:1,22-30 1Jh 1:1-4 (v 1Jh 2:28-3:3) Jh 21:19b-25
Halastaja Jumal, valgusta oma Kirikut Sinu püha sõnaga, et me käiksime Püha Johannese õpetuse järgi Sinu armu ja tõe valguses. Luba meil Sinu juures igavesti näha Sinu taevast kirkust. Seda palume Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.

Kontsert: Alen Veziko koos saateansambli ja segakooriga
2024-12-26 20:00 - 21:00 | Pärnu Eliisabeti kirik, Nikolai 22, Pärnu, Estonia
Ka sellel aastal on Alen Veziko otsustanud anda üha ja ainsa jõulukontserdi. Juba mitmeid aastaid on selleks päevaks 26. detsember ja selleks korraks on kohtumispaigaks Pärnu Eliisabeti kirik. Kontserdil kuuleb parimat Aleni loomingust ja valikut talve ja jõululauludest.
Kontserdile tuleb külaliseks Selja Lauluseltsingu koor ja teeb kaasa kitarrist Karel Kasak.
Vaata lisa: https://piletikeskus.ee/et/e/zv6ac9

2. jõulupüha, tehvanipäeva, missa
2024-12-26 12:00 - 13:00 | Pärnu Eliisabeti kirik, Nikolai 22, Pärnu, Estonia
Kui nad viskasid kividega Stefanost, hüüdis ta valjusti: „Issand Jeesus, võta mu vaim vastu!“ Ap 7:59
Kristuse tunnistajad
Ps 119:41–48 Jr 20:7–11,13 Ap 6:8,11–15; 7:51-60 Mt 10:16–22
Halastuse ja armastuse Jumal, Sina oled meile saatnud oma Poja, et meid, kes me sageli Sinu vastu tegutseme, enesega lepitada. Aita meilgi oma vaenlasi armastada ja järgida Püha Stefanose eeskuju, kes oma hukkajate eest palvetas. Luba meil koos temaga näha Sinu kirkust. Jeesuse Kristuse, Sinu Poja, meie Issanda läbi.

Kristuse sündimise püha missa
2024-12-25 14:00 - 15:30 | Pärnu Eliisabeti kirik, Nikolai 22, Pärnu, Estonia

Püha jõuluöö missa
2024-12-25 00:00 - 01:30 | Pärnu Eliisabeti kirik, Nikolai 22, Pärnu, Estonia
Muusikaga teenib kaasa Kai Kallastu.

Püha jõuluõhtu jumalateenistus
2024-12-24 19:00 - 20:00 | Pärnu Eliisabeti kirik, Nikolai 22, Pärnu, Estonia
Lauluga teenivad kaasa Ebe-Triin ja Grete Reinsalu.

Püha jõuluõhtu jumalateenistus
2024-12-24 17:00 - 18:30 | Pärnu Eliisabeti kirik, Nikolai 22, Pärnu, Estonia
Kaasa teenib koguduse naiskoor.

Advendiaja 4. pühapäeva missa
2024-12-22 12:00 - 13:30 | Pärnu Eliisabeti kirik, Nikolai 22, Pärnu, Estonia
Ristimis- ja leeripüha.
Kaasa teenivad Pärnu kristliku põhikooli lapsed. Kirikukohvil saame kuulda ka nende kooli elust-olust.
Järgneb eakate sünnipäevalaste õnnitlemine kirikukohvil.

Kontsert: Liis Lemsalu, Eleryn Tiit ja Ott Lepland
2024-12-21 21:00 - 22:30 | Pärnu Eliisabeti kirik, Nikolai 22, Pärnu, Estonia
Vaata lisa: https://www.piletitasku.ee/et/event/6724

Ansambli Eluallikas kontsert
2024-12-19 21:00 - 23:00 | Pärnu Eliisabeti kirik, Nikolai 22, Pärnu, Estonia
Ansambel Eluallikas Eliisabeti kirikus 19.12.2024

Soomekeelne teenistus
2024-12-15 14:30 - 15:30 | Pärnu Eliisabeti kirik, Nikolai 22, Pärnu, Estonia

3. advendipühapäeva missa
2024-12-15 12:00 - 13:30 | Pärnu Eliisabeti kirik, Nikolai 22, Pärnu, Estonia
Järgneb kirikukohv.

Segakoor Endla ja naiskoor Gaudete jõulukontsert
2024-12-14 19:00 - 20:00 | Pärnu Eliisabeti kirik, Nikolai 22, Pärnu, Estonia

Kontsert "Helide võlumaal Ilvestega"
2024-12-11 21:00 - 22:00 | Pärnu Eliisabeti kirik, Nikolai 22, Pärnu, Estonia
Musitseerib Silvia Ilves koos oma poegadega.

Advendiaja 2. pühapäeva missa
2024-12-08 12:00 - 13:30 | Pärnu Eliisabeti kirik, Nikolai 22, Pärnu, Estonia
Tõstke oma pea ja vaadake üles, sest teie lunastus läheneb! (Lk 21:28)
Pühapäeva teemaks on Kristuse kirkuses tulemine aegade lõpul. Seda väljendab ka päeva vana ladinakeelne nimi adventus glorificationis, mis räägib Kristuse kirkuses tulemisest. Jumala rahva ülesanne on kannatlikult võideldes oodata Kristuse taastulekut. Häda
ja patususe keskel on kogudus saanud tõotuse pääste ajast. See tõotus täidab kristlased lootuse ja rõõmuga.
Me palvetame: Kõigeväeline Jumal, taevane Isa, me palume Sind: ärata meid üles, et siis, kui Sinu Poeg tagasi tuleb, oleksime valmis Teda rõõmuga vastu võtma ja Sind puhta südamega teenima. Jeesuse Kristuse, Sinu Poja, meie Issanda läbi.

Kaunimate advendi- ja jõululaulude laulmine
2024-12-01 18:00 - 19:00 | Pärnu Eliisabeti kirik, Nikolai 22, Pärnu, Estonia
1. advendipühapäeva pärastlõunal kell 16 on kõik teretulnud Eliisabeti kirikusse, et üheskoos laulda kaunimaid advendi- ja jõululaule, kuulda Piiblist kirjakohti Kristuse tulemisest ning seejärel suunduda üheskoos linna jõulupuu juurde.

1. advendipühapäeva missa
2024-12-01 12:00 - 13:30 | Pärnu Eliisabeti kirik, Nikolai 22, Pärnu, Estonia
Vaata, sulle tuleb sinu kuningas, õiglane ja aitaja! (Sk 9:9)
Uut kirikuaastat alustava advendiaja esimese pühapäeva peamiseks lugemiseks on lugu Jeesuse ratsutamisest Jeruusalemma. Ta ei saabunud sinna maiste valitsejate kombel, vaid alandlikuna, ratsutades eesli seljas. Nõnda said elavaks prohvet Sakarja ennustused rahukuninga tulekust. Sellest mõttest lähtub ka pühapäeva vana ladinakeelne nimi adventus humiliationis, alandumise advent.
Kirikuaasta esimese pühapäeva piiblitekstid kuulutavad, et Jumal ei ole meist kellestki kaugel. Ta tuleb oma rahva keskele, et kinkida talle uus aeg – pääste aeg. Kogudus tervitab oma saabuvat Kuningat, lauldes hoosiannat ja rõõmustades, et Jeesus on päästnud meid osaduseks Jumala ja üksteisega. Päeva evangeeliumid liidavad advendiaja ja jõulud palmipuudepüha ja ülestõusmispühade sündmustega. Kirikuaasta ülestõusmispühakesksus tõuseb sel viisil esile juba kirikuaasta alguses. Jõulud saavad oma tähenduse vaid koos Kristuse kannatuse, surma ja ülestõusmisega.
Me palvetame: Issand Jeesus, meie Päästja, alandliku ja vaiksena viid Sina oma kuningriigi võidule ja murrad kurjuse meelevalla. Me ootame Sinu armu ja rahu. Sinu sõna ja sakramendid tugevdagu meid lootuses ka uue kirikuaasta jooksul. Kuule meid, kes Sa koos Isaga Püha Vaimu ühtsuses elad ja valitsed igavesest ajast igavesti.
